《游大涤》
宋代·姚舜元

此是名山第一宫，仙人何在独遗踪。
玲珑两洞通玄境，突兀一山为柱峰。
水泛红云出幽谷，风吹苍雪落长松。
何时觅得人间暇，遍踏烟岚翠万重。

作者简介：平江府嘉定人。以武功为保义郎、平江府东南副将。守吴淞。恭帝德祐初，元师下平江，会大雾四塞，元兵猝至，与弟舜宾、侄应龙、次子兴龙俱死于难。